Van 'n internetkafee in 'n stowwerige township, tot 'n bekroonde besigheidCurrently selected
van-n-internetkafee-in-n-stowwerige-township-tot-ŉ-bekroonde-besigheid Van 'n internetkafee in 'n stowwerige township, tot 'n bekroonde besigheid
Van ŉ internetkafee in die stowwerige townships van Kaapstad, tot ŉ bekroonde besigheid aan die voorpunt van die bekendstelling van tegnologie in ontluikende en landelike gemeenskappe … dit is die suksesverhaal van Luvuyo Rani.
As voormalige onderwyser in handelstudies was Luvuyo deel van die opvoedingstelsel toe uitkomsgebaseerde onderwys in werking gestel is – wat behels dat onderwysers van rekenaars gebruik maak om leerders te help.
Hy het gesien hoe baie van sy kollegas vir die eerste maal met rekenaars en tegnologie sukkel, en dit het hom die idee laat vorm wat hom uiteindelik saam met sommige van ons land se top entrepreneurs op die besigheidsverhoog laat beland het.
Hy het die behoefte aan rekenaars vir onderwysers raakgesien en aanvanklik het Luvuyo rekenaars uit sy motor se kattebak verkoop. Hy sê dat hy gaandeweg die gaping in die Inligtings- en Kommunikasietegnologie( IKT)-sektor raakgesien het. In die townships was daar min of geen kennis nie en dit het tot die konsep van Silulo Ulutho Technologies gelei.
Die besigheid is in 2006 as ŉ internetkafee begin, maar die groeiende vraag na rekenaaropleiding en -geletterdheid het gou daartoe gelei dat die besigheid ook opleiding in basiese en meer gevorderde rekenaarvaardighede begin aanbied het.
Met behulp van sy vennote, Nandipha Matshoba en sy jonger broer, Lonwabo, het die besigheid gegroei en vandag word Silulo Ulutho Technologies as ŉ konsessiemodel met 40 takke en meer as 180 mense in diens, in die Oos- en Wes-Kaap bedryf. Hierdie takke lei jaarliks ongeveer 25 000 studente as rekenaargebruikers , in kantooradministrasie, IT, webontwerp en ander SETA-geakkrediteerde rekenaarverwante kursusse op.
“Ons het reeds duisende mense bemagtig en bied nou ook tegniese ondersteuning, sowel as handelsmerk- en spesialiteitsdienste aan. Ons werk ook met maatskappye soos, onder andere, Telkom en Canon, saam.”
Luvuyo glo vas dat die sukses van die besigheid toe te skryf is aan die feit dat tegnologie kommunikasie en samewerking binne gemeenskappe bevorder en oor grense heen strek.
Dit mag wel waar wees, maar dit is ook sy visie vir die toekoms en sy flambojantheid as entrepreneur wat Silulo Ulutho Technologies as ŉ besigheid om mee rekening te hou, gevestig het.
Sommige van die besigheid se toekennings tot op hede sluit in:
2016 – Luvuyo Rani wen die Schwab Foundation se Maatskaplike Entrepreneur van die Jaar.
2015 – Ontvang ŉ eregraad van Tsiba Education
2014 – JCI Outstanding Young Person in the World
2014 – Gekies om deel van die handelsmerk van die SA Play-veldtog te wees
Verskyn in die Maart-uitgawe van Forbes Magazine
2012 – Wenner van die National Productivity Award
2011 – Gekies as ŉ Endeavour Global Entrepreneur
2010 – Wenner om Suid-Afrika by die Young Entrepreneurship Programme in die VSA te verteenwoordig
Derde plek in die SAB Kick-Start-kompetisie
2009 – Streekswenner van die SAB Kick-Start Award in die Wes-Kaap
Derde plek in die SMME Awards vir die dienssektor
2007 – Cape Times/KPMG Editors Award (toekenning vir uitnemendheid in besigheid)
Naaswenner van Velociti (deur CTI aangebied)
Webtuiste : www.silulo.com